text: [{"text_idx": "#000001", "text": "I\u0301 allar fagrasta ve\u00f0ri var heilt fitt av fo\u0301lki leita\u00f0 s\u00e6r til dyst millum NSI\u0301 og Vi\u0301king."}, {"text_idx": "#000002", "text": "Hja\u0301 okkum var ein broyting i\u0301 mun til sigurin a\u0301 toftamonnum seinasta leygardag. Yehor var sju\u0301kur, so i\u0301 hansara sta\u00f0 hev\u00f0i venjarin hja\u0301 okkum Sa\u0301mal Erik Hentze (Bagge) sett Bu\u0301a Egilsson inn a\u0301 li\u00f0i\u00f0, og ta\u00f0 skuldi vi\u0301sa seg at vera ein go\u0301\u00f0 ger\u00f0."}, {"text_idx": "#000003", "text": "Seinast vit sp\u00e6ldu mo\u0301ti Vi\u0301kingi i\u0301 G\u00f8tu vunnu vit i\u0301 seinastu l\u00f8tu av dystinum, vi\u00f0 tveimum dey\u00f0bo\u0301ltum. Ta\u0301 var Vi\u0301kingur naka\u00f0 meir a\u0301 bo\u0301ltinum, men hesafer\u00f0 vo\u0301ru okkara betri til tann partin, og Vi\u0301kingur skapti so at siga ikki no\u0301gvar ma\u0301lm\u00f8guleikar, to\u0301 so nakrar langar sendingar inn i\u0301 okkara brotsteigin mo\u0301ti endanum, men har var okkara fra\u0301li\u0301ki ma\u0301lverji, Jo\u0301n Petur Thomsen, sera tryggur i\u0301 feltinum."}, {"text_idx": "#000004", "text": "Dysturin bylgja\u00f0i eitt sindur aftur og fram, og teir heilt sto\u0301ru ma\u0301lm\u00f8guleikanir so\u0301ust ikki so no\u0301gv til. Li\u00f0ini vardu v\u00e6l, so ta\u00f0 var mest dey\u00f0bo\u0301ltar, sum skaptu teir sto\u0301ru ma\u0301lm\u00f8guleikanar."}, {"text_idx": "#000005", "text": "Um mi\u00f0jan fyrra ha\u0301lvleik skora\u00f0u vit aftana\u0301 horna, P\u00e6tur Hentze leg\u00f0i v\u00e6l innfyri, og aftana\u0301 trunkasp\u00e6l fekk Steffan L\u00f8kin fo\u0301tin a\u0301 og bo\u0301lturin fo\u0301r i\u0301 ma\u0301li\u00f0, men fri\u0301spark var\u00f0 d\u00f8mt til Vi\u0301king. Fyrri ha\u0301lvleikur enda\u00f0i sostatt 0-0."}, {"text_idx": "#000006", "text": "Ongar broytingar vo\u0301ru a\u0301 li\u00f0inum i\u0301 ha\u0301lvleikinum, men okkurt hevur Bagge sagt vi\u00f0 okkara leikarar, ti\u0301 fra\u0301 byrjan av \u00f8\u00f0rum ha\u0301lvleiki, settu vit massivt try\u0301st a\u0301 Vi\u0301king, og gav hetta u\u0301rslit. Beinir Nols\u00f8e (sum sp\u00e6ldi ein fi\u0301nan dyst) breyt i\u0301 gj\u00f8gnum i\u0301 h\u00f8gru, setti fer\u00f0 inn i\u0301 brotsteigin hja\u0301 Vi\u0301kingi, og i\u0301 sta\u00f0in fyri at skjo\u0301ta flatt innfyri ma\u0301li\u00f0 sp\u00e6ldi hann bo\u0301ltin u\u0301tfra\u0301 til Bu\u0301a Egilsson, sum takka\u00f0i fyri a\u0301liti\u00f0 og smekka\u00f0i bo\u0301ltin trygt i\u0301 neti\u00f0. 1-0 til okkum."}, {"text_idx": "#000007", "text": "N\u00e6stu l\u00f8tuna sp\u00e6ldu vit r\u00e6ttiliga v\u00e6l, gott postitio\u0301nssp\u00e6l a\u0301 ha\u0301lvuni hja\u0301 Vi\u0301kingi, og gott pressp\u00e6l eisini. Ta\u00f0 spurdust nakrir ha\u0301lvir ma\u0301lm\u00f8guleikar burturu\u0301r, men ta\u00f0 mangla\u00f0u teir heilt sto\u0301ru kjansirnir."}, {"text_idx": "#000008", "text": "Hinvegin var verjusp\u00e6li\u00f0 trygt hja\u0301 okkum, og Vi\u0301kingur kom onganti\u0301\u00f0 til nakrar ma\u0301lm\u00f8guleikar."}, {"text_idx": "#000009", "text": "Allir leikarar hja\u0301 okkum sp\u00e6ldu ein go\u0301\u00f0an dyst. Vi\u0301kingur liggur a\u0301 3. pla\u0301ssi i\u0301 1 deild, og teir h\u00f8vdu nakrar fi\u0301nar leikarara a\u0301 li\u00f0num."}, {"text_idx": "#000010", "text": "Mo\u0301ti endanum a\u0301 dystinum gj\u00f8rdi Bagge nakrar u\u0301tskiftingar, og ein sum kom inn a\u0301 v\u00f8llin fyrstu fer\u00f0 a\u0301 besta li\u00f0num, var 17 a\u0301ra gamli Ragnar Steinho\u0301lm, og kom hann v\u00e6l fra\u0301 uppga\u0301vuni."}, {"text_idx": "#000013", "text": "N\u00e6sti dystur ver\u00f0ur mo\u0301ti EB/Streymi komandi fri\u0301ggjakv\u00f8ld."}, {"text_idx": "#000018", "text": "Leygarkv\u00f8ldi\u00f0 kl 19.30 sp\u00e6ldi NSI\u0301 i\u0301mo\u0301ti Undrinum i\u0301 Gundadali\u00f0. Hettar var um somu ti\u0301\u00f0, sum flest \u00f8ll so\u0301tu og hugdu at Champions League finaluni i\u0301millum Inter og Bayern Munchen. Men tey, sum h\u00f8vdu leita s\u00e6r i\u0301 Gundadal hettar kv\u00f8ldi\u00f0, fingu ein sera go\u0301\u00f0an og undirhaldandi dyst, vi\u00f0 no\u0301gvum ma\u0301lum. Kanska var ta\u00f0 ikki sami spenningur..."}, {"text_idx": "#000021", "text": "NSI\u0301 og Bill hava i\u0301 dag gj\u00f8rt sa\u0301ttma\u0301la, Bill kemur at arbei\u00f0a i\u0301 NSI\u0301 venjaratoyminum, har hann kemur at hava a\u0301byrgd av leikaramenningini. Bill kemur vi\u00f0 si\u0301num no\u0301gvum royndum, at styrkja um felagi\u00f0, og fer at leggja orku og arbei\u00f0i i\u0301 menningina av okkara ungu leikaranum. Hansara arbei\u00f0i ver\u00f0ur i\u0301 mesta mun yvirgangs fasan i\u0301millum..."}, {"text_idx": "#000024", "text": "Rutt H. Gregersen hevur i\u0301 kv\u00f8ld fingi\u00f0 1-a\u0301ra sa\u0301ttma\u0301la og sp\u00e6lir vi\u00f0 Betri kvinnum hja\u0301 NSI\u0301 i\u0301 2023. Rutt flutti i\u0301 summarste\u00f0ginum i\u0301 a\u0301r u\u0301r KI\u0301 til NSI\u0301, har hon sp\u00e6ldi a\u0301 besta li\u00f0num alla seinnu ha\u0301lvu. I\u0301 20 dystum er Rutt notera\u00f0 fyri 7 ma\u0301l. Vit gle\u00f0ast um, at hon vil taka enn eitt..."}, {"text_idx": "#000026", "text": "Ein hjartanst\u00f8kk skal ljo\u0301\u00f0 fra\u0301 okkum i\u0301 NSI\u0301 til tykkum, i\u00f0 hja\u0301lptu til ella lutto\u0301ku til NSI\u0301-dagar 2023! Byrja var\u00f0 fri\u0301ggjadagin vi\u00f0 BoingBo\u0301ltum og einum dysti vi\u00f0 politikarum, vinnuli\u0301vsfo\u0301lki og annars kendum fo\u0301lki um Runavi\u0301kslei\u00f0ina. Ein sera go\u0301\u00f0ur dagur, og dysturin enda\u00f0i 3-4 til li\u00f0 svart. FIFA-kapping var b\u00e6\u00f0i fri\u0301ggjakv\u00f8ld og leygardagin, og no\u0301gvir luttakarar..."}, {"text_idx": "#000028", "text": "Go\u0301\u00f0i NSI\u0301 stu\u00f0ul. NSI\u0301 er eitt sterkt felag, vi\u00f0 sera no\u0301gvum go\u0301\u00f0um fo\u0301lki, sum ger felagi\u00f0 sterkari. NSI\u0301 ynskir at \u00f8ll sum er go\u0301\u00f0 vi\u00f0 NSI\u0301 eru limir i\u0301 felaginum. Ti\u0301 hava vit gj\u00f8rt ta\u00f0 l\u00e6ttari hja\u0301 \u00f8llum at skra\u0301seta seg sum limir hja\u0301 NSI\u0301. Vo\u0301n okkara er at fo\u0301lk tekur v\u00e6l i\u0301mo\u0301ti hesi skipan,..."}]